Diari Oficial de la Generalitat Valenciana


Sumari del DOGV 2529, del 14-06-1995 (1995/835053)

DECRET 115/1995, de 6 de juny, del Govern Valencià, pel qual es crea un institut d'Educació Secundària a Castelló de la Plana.
------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/06/06/115/dof/vci/html**

### Dades del document

Número de DOGV
:   2529

Data del DOGV
:   14-06-1995

Secció del DOGV
:   DISPOSICIONS GENERALS

Número del document
:   1995/835053


Data del document
:   06-06-1995

Organisme emissor
:   Conselleria de Educació i Ciència

Tipus de document
:   Decret

DECRET 115/1995, de 6 de juny, del Govern Valencià, pel qual es crea un institut d'Educació Secundària a Castelló de la Plana.   
La Secció de Formació Professional dependent de l'Institut de Formació Professional número 2 de Castelló de la Plana, creada per l'Ordre de 15 de juliol de 1992, de la Conselleria de Cultura, Educació i Ciència, funciona a locals provisionals habilitats de la ciutat de Castelló de la Plana, al carrer dels Germans Bou, número 26.  
L'increment de la demanda de llocs escolars d'Educació Secundària, Formació Professional i Batxillerat fa necessari que l'administració educativa escometa la construcció d'un edifici de nova planta en terrenys cedits per l'Ajuntament de Castelló de la Plana, segons l'acord adoptat en la sessió plenària de 24 de setembre de 1993.  
L'acabament de les obres d'aquest nou edifici obliga, a més a més, a una reordenació de l'oferta d'ensenyaments en Educació Secundària. Aquest nou immoble permet dotar aquesta ciutat dels equipaments educatius necessaris i redistribuir-los-hi, per la qual cosa la Direcció Territorial d'Educació de Castelló eleva proposta de creació d'un centre de Secundària que impartesca Educació Secundària Obligatòria, Formació Professional i Batxillerat.  
En virtut d'això, de conformitat amb el que estableix l'article 17 de la Llei Orgànica 8/1985, de 3 de juliol, Reguladora del Dret a l'Educació, a proposta del conseller d'Educació i Ciència i amb la deliberació prèvia del Govern Valencià, en la reunió de 6 de juny de 1995,  
DECRETE:  
Article primer  
Es crea, per desdoblament de l'Institut Politècnic de Formació Professional, codi 95680814, i de l'Institut de Formació Professional número 2, codi 14024019, i per extinció de la Secció de Formació Professional, codi 75246140, de Castelló de la Plana, el següent centre docent:  
Província: Castelló.  
Municipi: Castelló de la Plana.  
Denominació: Institut d'Educació Secundària.  
Domicili: Avinguda d'Almassora, s/n.  
Codi: 12358134.  
Capacitat: 810 llocs escolars en presència simultània.  
Article segon  
S'extingeix la Secció de Formació Professional, codi 46980037, situada al carrer dels Germans Bou, número 26, a l'acabament del curs acadèmic 1994/95.  
Article tercer  
La Conselleria d'Educació i Ciència fixarà la llista de places docents del centre que es crea per aquest decret i dels centres afectats pel desdoblament.  
DISPOSICIó ADDICIONAL  
El que s'estableix en aquest decret s'inscriurà en el Registre de Centres Docents de la Comunitat Valenciana.  
DISPOSICIONS FINALS  
Primera  
Es faculta el conseller d'Educació i Ciència perquè adopte totes les mesures necessàries per al compliment i desplegament del que s'estableix en aquest decret, així com per a modificar, si s'escau, el domicili i la configuració del centre.  
Segona  
Aquest decret entrarà en vigor el dia 1 de juliol de 1995. No obstant això, els seus efectes acadèmics s'entendran referits al curs 1995/96.  
València, 6 de juny de 1995  
El president de la Generalitat Valenciana,  
JOAN LERMA I BLASCO  
El conseller d'Educació i Ciència,  
JOAN ROMERO I GONZáLEZ


Còpia Permalink ELI